b'\n_START_ARTICLE_\nMuzej novej\xc5\xa1e zgodovine Slovenije\n_START_PARAGRAPH_\nMuzej novej\xc5\xa1e zgodovine Slovenije (kratica: MNZS) je osrednji muzej na podro\xc4\x8dju zgodovine Slovenije 20. in 21. stoletja._NEWLINE_Nahaja se v Cekinovem gradu.\n_START_SECTION_\nZgodovina\n_START_PARAGRAPH_\nMNZS je naslednik Znanstvenega in\xc5\xa1tituta Izvr\xc5\xa1nega odbora Osvobodilne fronte, ki je bil ustanovljen leta 1944. Po vojni (1948) se je in\xc5\xa1titut razdelil na In\xc5\xa1titut za narodnostna vpra\xc5\xa1anja in Muzej narodne osvoboditve. Slednji se je leta 1951 preselil v Cekinov grad in bil leta 1958 preimenovan v Muzej ljudske revolucije._NEWLINE_Leta 1959 je muzej postal organizacijska enota In\xc5\xa1tituta za zgodovino delavskega gibanja; leta 1962 se je muzej izlo\xc4\x8dil iz sestave in postal samostojni zavod. Vlada Republike Slovenije je leta 1994 muzej preimenovana v Muzej novej\xc5\xa1e zgodovine in nato leta 2001 \xc5\xa1e v Muzej novej\xc5\xa1e zgodovine Slovenije.'